29/08/2022 | Administración LocalMunicipal
Irixoa
Aprobación definitiva ordenanza fiscal 16 taxa prestación servizos técnicos a contratistas

De acordo co establecido nos arts.17.4 e 19 do Real Decreto Lexislativo 2/2004, do 5 de marzo, procédese á publicación íntegra da ordenanza fiscal nº 16 da taxa pola prestación de servizos técnicos na contratación municipal, establecida polo acordo municipal plenario de 29-6-2022 (sen alegacións), que se transcribe literalmente no anexo. Ao abeiro das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, que aproba o texto refundido da Lei reguladora das facendas locais, o Concello de Irixoa establece a taxa polos servizos técnico obrigatorios que se presten na xestión dos contratos municipais, que se rexerá pola presente ordenanza fiscal, segundo o establecido no artigo 57 do citado real decreto lexislativo. Constitúe o feito impoñible da taxa a prestación necesaria polo Concello, a través dos seus servizos técnicos propios ou concertados, da elaboración de proxectos e memorias técnicas, dirección de contrato, inspección, coordinación e prevención en materia de seguridade e saúde, nos contratos adxudicadas polo Concello. Serán suxeitos pasivos da taxa que se regula nesta ordenanza, en concepto de contribuíntes, as persoas físicas e xurídicas, así como as entidades as que se refire o artigo 35.4 da Lei 58/2003, do 17 de decembro xeral tributaria, que resulten adxudicatarias dos contratos afectados pola actividade administrativa que constitúe o obxecto desta taxa, cando sexan legalmente esixibles ou necesarios para a correcta execución do contrato; en especial, as empresas adxudicatarias de contratos con necesaria dirección de obra e dos servizos de coordinación de seguridade e saúde. Non poderán recoñecerse outros beneficios fiscais que os expresamente previstos nas normas con rango de lei ou os derivados da aplicación de tratados internacionais, segundo o disposto no artigo 9 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais. A contía da taxa regulada por esta ordenanza será a seguinte: - Honorarios de coordinación de seguridade e saúde: 2% do orzamento de execución por contrata. - Honorarios de dirección do contrato, en especial de obras: 1% do orzamento de execución por contrata. O orzamento de execución por contrata está composto polo orzamento de execución material, mais os gastos xerais, beneficio industrial e IVE, que serven de base a licitación dos contratos. Devéngase a taxa e nace a obriga de contribuír cando se inicie a actividade municipal que constitúe o seu feito impoñible; enténdese que se inicia a actividade cando se realice calquera servizo técnico necesario na correcta xestión do contrato (informe, inspección, comprobación, etc.). 1. As liquidacións tributarias practicaranse en cada certificación expedida polos Servizos Técnicos Municipais e, de ser por medios alleos, coa súa conformidade. As liquidacións da taxa aprobaranse xunto coa certificación polo órgano competente.2. Ao proceder ao pagamento da certificación poderá practicarase retención sobre a parte que corresponda á taxa, ou ben liquidar a mesma ao contribuínte que deberá ingresar a mesma nas arcas municipais con aplicación ao concepto orzamentario correspondente para posteriormente proceder como segue: a) Se os servizos se prestaron con medios propios do Concello, trasladaranse do concepto non orzamentario ao concepto de orzamento de ingresos que corresponda. b) Se os servizos se prestaron con medios alleos, do concepto non orzamentario pagarase á persoa física ou xurídica que, mediante contrato co Concello, prestara os servizos obxecto desta taxa. Aplicarase o réxime de infraccións e sancións reguladas na Lei Xeral Tributaria e nas disposicións que a complementen e desenvolvan. A presente ordenanza entrará en vigor ao día seguinte da súa publicación íntegra no Boletín Oficial da Provincia e continuará vixente en tanto non se acorde a súa modificación ou derrogación expresa. O que se publica para coñecemento xeral, en cumprimento dos artigos 49 e 131 da Lei 39/2015, de 1 de outubro, do Procedemento Administrativo Común das Administracións Públicas, comunicando que contra este acordo, que é definitivo en vía administrativa, cabe interpoñer, conforme ao establecido no art.19 do R. D. Lexislativo 2/2004, do 5 de marzo, o recurso CONTENCIOSO - ADMINISTRATIVO diante da Sala do Contencioso-Administrativo do Tribunal Superior de Xustiza de Galicia (A Coruña), no prazo de 2 MESES, contados a partir do día da presente publicación, na forma prevista no art.45 e seguintes da Lei 29/98, de 13 de xullo, Reguladora da Xurisdición Contencioso-Administrativa. Todo elo sen prexuízo de que se poida exercitar calquera outro recurso que estimen procedentes os interesados. Irixoa, 24 de agosto de 2022 O ALCALDE Antonio Deibe Sanmartín